cyanic-selkie/wikianc huggingface dataset:
Salten prosti
Søndre Salten prosti
Søndre Salten prosti (Søndre Saltens Provsti), var et tjenestedistrikt i Sør-Hålogaland bispedømme i Den norske kirke og omfattet kirkesognene i distriktet Salten i Nordland.
Prostiet ble opprettet ved kongelig resolusjon av 12. mars 1850, ved delingen av Salten prosti i Søndre Salten og Nordre Salten prostier.
Ved kongelig resolusjon av 14. mai 1901 ble Søndre Saltens prosti delt, med virkning fra 1. juni samme år, ved at Bodø prestegjeld ble overført til et nytt Bodø prosti.
Ved kongelig resolusjon 25. juni 1971 ble det bestemt at navnet på Søndre Salten prosti endres til Salten prosti, med virkning fra 1. november 1974. Fra samme dato overføres Steigen prestegjeld fra Nordre Salten prosti.
Prestegjeld
Til Bodø prosti 1901: Fra Nordre Salten prosti 1974:
Stiftelsesforeningen
Stiftelsesforeningen er en interesseorganisasjon for norske stiftelser. Foreningen har som formål å synliggjøre og øke forståelsen for stiftelsesinstituttet og stiftelsers samfunnsmessige rolle, arbeide for å sikre gode og forutsigbare rammevilkår for opprettelse og forvaltning av stiftelser samt utgjøre et forum for utveksling av erfaring og kompetanse blant stiftelser.
Se også
Artikler med kategorien Norske stiftelser
Birtavarre
Birtavarre er porten til Háldi, Finlands høyeste fjell. Fra Europaveg 6 som går like utenfor tettstedet kan du følge fylkesvei 333 (Troms), deretter en sommeråpen gruset fjellveg helt inn til foten av Háldi i innerenden av Guolasjavri. Birtavarre ligger 170 kilometer fra Tromsø.
Det er et tidligere gruvesamfunn med smelteverk i Ankerlia som er bevart av Nord-Troms museum. Det var under gruvedriften man tok i bruk navnet Birtavarre, da det egentlig het Kåfjordbotn. Ettersom det var gruvedrift i Kåfjord i Alta samtidig, og mange arbeidere endte opp i feil Kåfjord, gjorde man en navneendring av praktiske årsaker. Det samiske navnet på stedet er oversatt fra Kåfjordbotn. Navnet Birtavarre kommer etter fjellet Pirttivaara i Kåfjord.
Birtavarre gruver
Menneskene som arbeidet i Birtavarre gruver kom hovedsakelig fra nærområdet, fra Kåfjord og Nordreisa kommuner. Men noen kom langveisfra, og det var arbeidere fra Finland, Russland og Karelen. Arbeidet var både hardt og farlig, noe som Blind-Fredrik forteller om i sin skillingsvise. Administrasjonsstedet Ankerlia var også et populært utfartssted for sosieteten i Tromsø, og blant andre Cora Sandel besøkte sin venninne Erika Lund våren 1901. Ankerlia var administrasjonsstedet for driften i perioden 1898-1919. Fra Ankerlia går anleggsveier og stier opp til de forskjellige gruvene på Moskogaisa med navn som 111-Sunrise, 115-Central og 117-Sunset. På Moskogaisa bodde hele familier gjennom vinteren, og det fantes blant annet skole der oppe. Andre gruver tilknyttet verket var Sabetjohk og Skaidi gruver. Malmen fantes som lag og linser i kvartsittisk skifer i nærheten av amfibolitt antatt knyttet til en gabbro fakkolitt. Drift på pyrrhotitt, chalcopyritt og Sfaleritt. Lokalt inneholdt malmen 3-6 prosent kobber. Videre kan ses rester etter smelteverk, boliger, brakker, kontor og butikk.
Georges Oltramare
Georges Oltramare (født 17. april 1896 i Genève, død 16. august 1960 i Paris, Frankrike) var en sveitsisk forfatter og politiker med fascistiske synspunkter som samarbeidet med det nasjonalsosialistiske Tyskland.
Oltramare studerte rettsvitenskap og juss ved universitetet i Genève, derfra ble han uteksaminert i 1919. Oltramare var en kjent forfatter og han ble tildelt Foundation Schiller-prisen for hans roman Don Juan ou la Solitude fra 1927, og han skrev for en rekke politisk høyrevridde tidsskrifter, spesielt avisen Le Pilori, som spesialiserte seg på anti-semittisme. Oltramare viste et direkte engasjement i sveitsisk politikk på begynnelsen av 1930-tallet da han etablerte Order Politique Nationale, og slo denne organisasjonen med Union de Défense Economique for å danne Union Nationale, et år senere. Denne fascistiske bevegelsen, som skulle representere den franske befolkning i Sveits, fikk liten støtte blant befolkningen, selv om Oltramare ble invitert til å delta under den anti-kommunistiske Entente Nationale Genevoise sammen med flere andre sveitsiske konservative partier i 1936.
Oltramare var leder for Union Nationale frem til 1940 da han forlot Sveits for å bosette seg i Frankrike som da var okkupert av TYskland. Under pseudonymet Charles Dieudonné skrev Oltramare propaganda og støtte til tyskerne og han ble utnevnt til direktør for La France au Travail, en tysk-finansiert avis rettet mot å konvertere landets fagorganiserte og tidligere kommunister til å tjene tyskernes sak. Oltramare skrev også for magasiner som L'Appel og Revivre, samt at han deltok under sendinger på Radio Paris. Oltramare selv overlevde et attentatforsøk ved Champs-Élysées i Paris.
Oltramare forlot Frankrike i august 1944 til fordel for byen Sigmaringen i den tyske delstaten Baden-Württemberg, etter hvert returnerte han til Sveits i april 1945. Oltramare ble arrestert for å ha kompromittert Sveits sin uavhengighet under den andre verdenskrig og han tilbrakte derfor de neste årene inn og ut av varetekt før han endelig ble løslatt i 1952. Oltramare fortsatte å bo vekselvis i Spania og i Egypt, hvor han for en kortere periode arbeidet innenfor propaganda-apparatet til Gamal Abdel Nasser og hans regime. Oltramare returnerte senere til Sveits hvor han gjenopplivet avisen Le Pilori. Oltramare døde av naturlige årsaker i Genève i august 1960 da han var 64 år gammel.
Enebakkneset
Enebakkneset er et nes i innsjøen Øyeren i Lillestrøm kommune. Enebakkneset var en del av Fet kommune fra 1962 til 1. januar 2020. Før 1962 var Enebakkneset en del av Enebakk kommune.
Kjente beboere er blant andre illustratøren Hilde Kramer.
Aaron Olsen
Aaron Olsen (født 11. januar 1978) er en amerikansk landeveissyklist. Han startet sin karriere i USA i 2001. I 2006 kom han til Europa og syklet for ProTour-lagene Saunier Duval-Prodir og T-Mobile Team før han vendte tilbake til USA før 2008-sesongen.
Victor Campbell
Victor Lindsay Arbuthnot Campbell (født 20. august 1875 i Brighton, død 19. november 1956 i Corner Brook på Newfoundland) var en britisk sjømann og oppdagelsesreisende.
Fra 1910 til 1913 deltok han på Terra Nova-ekspedisjonen til Antarktis under ledelse av Robert F. Scott. Hans rolle var å lede en gruppe på seks mann som skulle utforske King Edward VII Land, som er beliggende øst for Rossbarrieren, under navnet Eastern Party. Den 26. januar 1911 seilte de med ekspedisjonsskipet «Terra Nova» østover fra hovedleiren ved Cape Evans i McMurdo-sundet. Etter forgjeves å finne et ilandstigningssted i King Edward VII Land, bestemte Campbell seg for å seile til Victoria Land, nordvest for McMurdo-sundet. På denne reisen støtte de på Roald Amundsens leir Framheim i Hvalbukta. Den påfølgende kontakten forløp gemyttlig, godt hjulpet av at Campbell snakket norsk.
Suzhou
Suzhou (forenklet kinesisk: 苏州; tradisjonell kinesisk: 蘇州; pinyin: Sūzhōu; gammelt navn: 吳; suzhoudialekt: [səu][tsøʏ]) er en by på prefekturnivå i provinsen Jiangsu i Folkerepublikken Kina. Byen ligger 90 km vest for Shanghai. Befolkningen innen bygrensene anslås (2004) til 1 150 000, men hele prefekturet har 5,21 millioner innbyggere.
Victor Campbell
Etter å ha returnert til Cape Evans og informert Scott om Amundsens tilholdssted, satte gruppen avsted til Robertson's Bay, nær Kapp Adare under navnet Northern Party. De bygde en hytte og overvintret ved Kapp Adare, men på grunn av isforholdene var de ikke i stand til å fullføre alle oppgavene de hadde planlagt for sommeren 1911/1912. I januar 1912 returnerte «Terra Nova» fra New Zealand og transporterte Campells gruppe til Evans Coves, om lag 400 kilometer sør for Kapp Adare og 320 kilometer nordvest for Cape Evans. De hadde imidlertid bare slederasjoner for seks uker, og planla å fullføre de geologiske undersøkelsene i løpet av et par uker. Det ble ikke forventet at skipet ville ha problemer med å plukke dem opp, men «Terra Nova» kunne ikke nå dem på grunn av kraftig pakkis. De ble derfor nødt til å overvintre en sesong til. De bygde en ishule på Inexpressible Island, der de tilbrakte vinteren under ynkelige forhold. For å spe på matrasjonene, drepte de sel og pingviner. Den 30. september 1912 startet de å gå mot Cape Evans, der de omsider ankom 7. november etter å ha krysset mer enn 320 kilometer med sjøis. Etter å ha hørt om skjebnen til Scott og resten av sydpolgruppen, overtok Campell ledelsen av ekspedisjonen de siste ukene.
Suzhou
Prefekturet grenser i vest til Taisjøen og prefekturet Wuxi. I nord over elven er Nantong, og i øst er Shanghai.
Victor Campbell
Under første verdenskrig kjempet Campbell i slaget om Gallipoli med kommando over Drakebataljonen, der han mottok Distinguished Service Order (DSO). Han deltok også i Jyllandsslaget i 1916, krigens største sjøslag, og i Zeebruggeraidet i 1918. I sistnevnte slag uskadeliggjorde han en fiendtlig ubåt ved å renne den i senk med sitt skip, HMS «Warwick». For dette mottok han en spenne til sin DSO.
Suzhou
Tre av byens landemerker er Panporten, Ruiguangpagoden og Wuportbroen.
Victor Campbell
Campbell emigrerte til Newfoundland i 1922, hvor han døde i 1956.
Suzhou
Administrative enheter
Suzhou består av seks bydistrikter og fem byfylker:
Victor Campbell
Utmerkelser
Campbell mottok en rekke ordener og utmerkelser, blant annet:
Suzhou
Historie
Suzhou er Wu-kulturens vugge og en av de eldste byene ved Yangzielvens nedre løp. Omkring 500 år før Kristus, mot slutten av Shang-dynastiet, bodde det her stammefolk som gikk under fellesbetegnelsen «Gou Wu». I 514 f.Kr., i Vår- og høst-perioden, etablerte kong Helu av Wu det som senere skulle bli kalt Suzhou. Han kalte byen «Helus store by». I 496 ble kong Helu begravd i Huqiu (Tigeråsen) her. I 473 ble Wu beseiret av Yuekongedømmet, et østenforliggende rike. Men allerede i 306 f.Kr. ble Yue oppslukt av Chu-kongedømmet, og dermed var Suzhous første gullalder over. Under Qin-dynastiet var byen rett og slett bare et fylke ved navn Wu. Xiang Yu gikk til opprør her i 209 f.Kr.; Qindynastiet ble styrtet.
Barista
Barista kommer av det italienske ordet for bar, og betegner som regel en bartender (flertall baristi [maskulint eller blandet kjønn] eller bariste [feminint]) som er spesialist på espressobasert kaffekoking. I noe overført betydning betyr altså barista «den som tilbereder kaffedrikk» og henviser dermed til en som har tilegnet seg en viss ekspertise på området. God tilberedning av kaffedrikk blir dessuten sett på som en kunstform, og dermed arrangeres det hvert år både NM og VM i baristakunst.
Suzhou
Historie
Under Sui-dynastiet fikk byen navnet Suzhou (i 589).
Da Kinas Store kanal (Keiserkanalen) var fullført, hadde Suzhou fått en overordentlig strategisk betydning handelsmessig. Den ble en av de mest fremtredende industrielle og merkantile sentra i den sørøstlige kystregion.
Under Tang-dynastiet konstruerte i 825 Bai Juyi, en stor dikter, Shantangkanalen som forbandt byen med det nærliggende Huqiu. I 1035 ble Konfuciustempelet grunnlagt.
I februar 1130 kom jin-hæren fra nord og plyndret, ødela og slaktet ned befolkningen, og i 1275 fulgte mongolenes invasjon med nye alvorlige ødeleggelser, blant annet av kongebyen (innerst i den muromkransede bykjernen, ødelagt tidlig under Ming-dynastiet i 1367).
Men etterhvert kom byen til hektene igjen, og blomstret på nytt senere i Ming-perioden og under Qing-dynastiet. Men i 1860 ble den rammet av nye katastrofer under Taipingopprøret. Taipingerne inntok byen, og den forble på deres hender til november 1863 da Den alltid seierrike hær under Charles Gordon gjenerobret den.
Den ble også hardt rammet da japanerne invaderte i 1937.
Fra 1950-tallet har det pågått omfattende restaurering og gjenoppbygging. I 1981 ble Suzhous gamleby designert som en av de fire kinesiske byer som skulle prioriteres høyest hva gjaldt vern om deres historiske og kulturelle arv. De andre tre byene var Beijing, Hangzhou og Guilin.
I byen ligger også Baodai-broen som ble bygd i 806.
Samferdsel
Byen ligger ikke bare ved Keiserkanalen og ved Kinas viktigste naturlige vannvei Chang Jiang, men er også stoppested på den viktige jernbanelinen Jinghubanen som løper fra Beijing til Shanghai via blant annet Tianjin, Jinan og Nanjing.
Beijing-Shanghai høyhastighetstog har også stoppested her.
Kinas riksvei 312 løper gjennom området. Den fører fra Shanghai og ender ipå grensen mot Kasakhstan, og passerer blant annet Suzhou, Nanjing, Hefei, Xinyang, Xi'an, Lanzhou, Jiayuguan og Ürümqi.
Hovedkvarteret til bussprodusenten Higer ligger i Suzhou.
Franklin Graham
William Franklin Graham III (født 14. juli 1952 i Asheville, Nord-Carolina), kjent som Franklin Graham, er en amerikansk kristen evangelist og misjonær. Han har tatt over ledelsen av Billy Graham Evangelistic Association (BGEA) etter sin far.
Norges Bygdekvinnelag
Norges Bygdekvinnelag er en organisasjon som arbeider for å styrke interessene til kvinner og lokalsamfunn i Norge. Organisasjonen ble opprettet som Norges Bondekvinnelag i 1946 i en fisjonering fra Norges Bondelag og samlet den gang fylkesvise bondekvinnelag. Organisasjonen tok det nåværende navnet i 2002.
Franklin Graham
Bakgrunn
Han var den fjerde av fem søsken, og sønn av evangelisten Billy Graham og Ruth Bell Graham.
Norges Bygdekvinnelag
Bygdekvinnelaget har 14 000 medlemmer i over 450 lokallag og 18 fylkeslag. Landsmøtet er høyeste besluttende organ og sentralstyret har ansvar for organisasjonens drift. Norges Bygdekvinnelags administrasjon har fem ansatte på kontoret i Oslo
Bygdekvinnelagets visjon er å være en møteplass for aktive kvinner. Sentralt i organisasjonen står arbeidet for å formidle og bevare norske mattradisjoner og sunn matglede. Organisasjonens lokal- og fylkeslag har blant annet gitt ut flere bøker om lokale mattradisjoner, og i 2017 lanserte organisasjonen også nettsiden norsktradisjonsmat.no, hvor oppskrifter og mattradisjoner fra hele landet er samlet.
Franklin Graham
Omvendelsen
I en alder av 22 år (1974) ble Franklin Graham kristen. Dette skjedde på et hotellrom da han var på veg til Jerusalem. Senere samme år giftet han seg med Jane Austin Cunningham.
Norges Bygdekvinnelag
Norges Bygdekvinnelag er spesielt opptatt av kvinner som har tilknytning til primærnæringene. De er også del av en internasjonal bevegelse gjennom medlemskap i Associated Country Women of the World.
Franklin Graham
Evangelist
Kort tid etter at han hadde blitt en kristen ble han med dr. Bob Pierce, grunnlegger av organisasjonen Samaritan's Purse, på en seks ukers misjonsreise til Asia. Det var i løpet av denne turen Graham bestemte seg for å fokusere på de som trengte hjelp i verden. I 1979, etter Pierces død, ble han lederen av Samaritan's Purse.
Norges Bygdekvinnelag
Styreleder fra 2020 er Jorun Henriksen fra Frogn. Blant tidligere styreledere finner vi Kathrine Kleveland fra Holmestrand.
Franklin Graham
Evangelist
Graham begynte å lede evangelistiske samlinger i 1989. Hvert år holdt han minst fem Graham Festivaler rundt om i verden som evangelist i forbindelse med Billy Graham Evangelistic Association (BGEA). Siden 1989 har han holdt taler for over tre millioner mennesker. For tiden er Franklin Graham lederen av CEO og BGEA.
Franklin Graham talte på minnestunden etter massakren som skjedde på Columbine High School i 1999, og han holdt også åpningsbønnen i 2001 ved innsettelsen av president George W. Bush. Graham reiste til Hongkong fra 29. november 2007 til 2. desember 2007 for å holde Hong Kong Franklin Graham Festival, det første store evangeliske møtet i Hongkong siden overleveringen i 1997.
Familie
Franklin og hans kone Jane har fire barn:
Huai’an (Jiangsu)
Huai'an (kinesisk: 淮安; pinyin: Huái'ān – før 2001: Huaiyin) er et byprefektur på det nordlige slettelandet i provinsen Jiangsu, i Folkerepublikken Kina, i et rikt landbruksområde. Befolkningen anslås (2004) til 564 000. Byprefekturet ligger ved Den store kanal.
Live in Scandinavia
Live in Scandinavia er et konsertalbum med Ane Brun. Platen kom ut i 2007.
Huai’an (Jiangsu)
Prefekturet grenser til Suqian i nordvest, Lianyungang i nord, Yancheng i øst, Yangzhou i sørøst, og provinsen Anhui i sørvest.
Huai'ans/Huaiyins historie går mer enn 2.200 år tilbake. I dette området oppstod Qingliangangkulturen for 5000 år siden.
Administrasjon
Huai'an administrerer fire distrikter og fire fylker.
Delije
Delije er navnet til Røde stjerne-supportere. Ordet "delija" (entall) betyr "en helt" og stemmer originalt fra tyrkisk språk, og ble brukt under den ottomanske okkupasjonen av Serbia. Generelt, navnet ble brukt som beskrivelse av serbiske heroiske, sterke soldater, menn uten frykt, til og med, vakre unge menn.
Røde Stjerne som idrettslag har klubber i mer en 20 forskjellige sportsgren, men Delije er mest fokusert på fotball og basketball.
Delije som et navn til kjernen av Røde Stjerne supportere ble offisielt valgt 7. januar 1989, som egentlig er 1. juledag etter kalenderen fra den serbisk-ortodokse kirken. Offisielle valget skjedde etter at alle tidligere grupperinger ble enige i at klubbens supportere bør ha ett og samme navn de skal bli kjent under. Før dette skjedde, Red Devils, Zulu Warriors og Ultras var de tre største grupperinger.
I dag er de også kjent under navnet Delije Sever, der ordet "sever" ("nord" på norsk) er en assosiasjon til den nordlige tribune på selve Marakana stadion, hvor Røde Stjerne supportere valgte å stå.
Delije regnes som en ultras gruppe med stor preg av italiensk kultur som kom på 70-tallet, men de er kjent for utvikling av sin egen original stil, en stil som omfatter alt som stemmer fra serbisk historie og kultur.
Paolo Nutini
Paolo Giovanni Nutini (født 9. januar 1987) er en skotsk låtskriver og sanger. Faren er av italiensk avstamning, men slekten har bodd i Skottland i fire generasjoner.
Nutinis oldefar etablerte seg i Paisley i Skottland med en fish and chips-butikk, som Nutinis foreldre nå driver. Som ung ønsket han å bli fotballspiller, men hans bestefar tente interessen for musikk da han introduserte ham for blant annet skotske folkesanger. Da han var i 16-årsalderen flyttet han til London hvor han regelmessig opptrådte på forskjellige klubber. Nutinis stemme og evne til å skrive sanger ble raskt lagt merke til, og ikke lenge etter sin 18-årsdag skrev han kontrakt med plateselskapet Atlantic Records.
Slaget ved Bydinge Å
Slaget ved Bydinge Å var et slag på Sjælland som fant sted mellom Gjentofte og København, mellom Oluf og  Roskildebispen Rike som ledet en sjællandsk hær mot den skånske invasjonshæren. Etter harde kamper var Oluf slått på flukt til Halland.
Senere om høsten det samme året gjorde han strandhugg mot Ramløse ved Arresø på Sjælland der biskopen skulle holde morgenmesse i sitt bispegård ved Ramløse kirke den neste dagen. Etter flere bønder hadde opplyst Oluf om dette, gikk han til angrep på huset hvor morgenmessen ble holdt av biskopen med sitt følge. Den krigerske biskopen hadde tatt tok våpen og forsvaret seg så hard at Oluf og hans menn trakk seg ut og satte fyr på huset. Roskildebispen ønsket å forhandle fremfor å bli levende brent og fikk lov til å komme ut. Men like etterpå ble han slått ned og drept i et løftebrudd.
Mordet på Roskildebispen den 11. september eller 18. oktober, fikk alvorlige konsekvenser for Oluf fordi dette udådet var tatt så ille opp av kirken at paven tok i bruk bannlysing mot den skånske kongen som var i borgerkrig med danskekongen Erik Lam.
Ingen av kildene fra middelalderen hadde presise årstall på begivenhetene i midten av 1100-tallet i Danmark slik at det er stor forvirring om når slaget, bispemordet eller bannlysningen fant sted. Det var trolig i 1139, 1140, 1141 eller 1142.
Geometri
Geometri (gresk γεωμετρία; geo = jord, metria = mål, måling) oppsto som kunnskapsfeltet som tar for seg figurer og forhold i plan og rom. Klassisk geometri tok blant annet for seg konstruksjoner som kunne utføres med passer og linjal. Moderne geometri består av undergrener som algebraisk geometri, algebraisk topologi og differensialgeometri.
Geometri oppsto i en rekke tidlige kulturer uavhengig av hverandre som en samling av praktisk kunnskap om lengde, areal og volum. I det sjette århundret f.Kr. gjorde Tales fra Milet geometri til en matematisk vitenskap. I det tredje århundret f.Kr. ble geometrien plassert inn i en aksiomatisk form av Euklid, og den euklidske geometrien satte en standard som holdt stand i mange århundrer. Arkimedes utviklet geniale teknikker for beregning av arealer og volum, på mange måter forutså han den moderne integralregningen. Astronomien, særlig kartlegging posisjonene til stjerner og planeter på himmelhvelvingen og beskrivelse av forholdet mellom himmellegemenes bevegelser, fungerte som en viktig kilde til geometriske problemer i løpet av neste halvannet årtusen. Både geometri og astronomi ble vurdert i den klassiske verden til å være en del av quadrivium, en undergruppe av de syv frie kunstene som ble sett på som essensielt for en fri statsborger å mestre.
Innføringen av koordinater av René Descartes og den samtidige utviklingen av algebra markerte en ny fase for geometrien siden geometriske figurer, for eksempel plankurver, nå kunne bli representert analytisk med funksjoner og ligninger. Dette spilte en sentral rolle i fremveksten av infinitesimalregning i det 17. århundret. Videre viste teorien om perspektiv at det er mer ved geometrien enn bare tallenes metriske egenskaper: perspektiv er opphavet til projektiv geometri. Geometrien ble ytterligere beriket av studiet av den indre strukturen til geometriske objekter som oppsto med Euler og Gauss og førte til etableringen av topologi og differensialgeometri.
I Euklids tid var det ingen klare skiller mellom fysisk rom og geometriske rom. Etter at man i det 19. århundret oppdaget ikke-euklidsk geometri har begrepet rom gjennomgått en radikal endring. Spørsmålet som nå oppsto var hvilket geometrisk rom som passet best til det fysiske rommet. Med fremveksten av den formelle matematikken i det 20. århundret, mistet også 'rom' (og 'punkt', 'linje', 'plan') sitt intuitive innhold. I dag er vi derfor nødt til å skille mellom fysisk rom, geometriske rom og abstrakte rom.
Moderne geometri vurderer mangfoldighet, områder som er betydelig mer abstrakte enn det kjente euklidske rom, som de bare omtrentlig ligner på små skalaer. Disse rommene kan være utstyrt med ekstra struktur, slik at man snakker om lengde. Moderne geometri har flere sterke bånd med fysikk, eksemplifisert ved båndene mellom pseudo-riemannsk geometri og generell relativitet. En av de yngste fysiske teorier, strengteori, er også svært geometrisk i essensen.
Selv om geometriens visuelle natur i utgangspunktet gjør den mer tilgjengelig enn andre deler av matematikken, som algebra eller tallteori, er det geometriske språket også brukt i sammenhenger fjernt fra dets tradisjonelle, euklidske opprinnelse, for eksempel i fraktalgeometri og algebraisk geometri.
Oversikt
Den dokumenterte delen av utviklingen av geometri strekker seg over mer enn to årtusener. Det er neppe overraskende at oppfatninger av hva som konstituerer geometri har utviklet seg gjennom tidene.
Praktisk geometri
Geometri oppsto som en praktisk vitenskap opptatt av kartlegging, målinger, areal og volum. Blant de kjente prestasjonene finner man formler for lengder, arealer og volum, for eksempel Pytagoras’ læresetning, omkrets og areal av en sirkel, arealet av en trekant, volum av en sylinder, sfære, og en pyramide. En metode for å beregne visse utilgjengelige avstander eller høyder basert på formlikhet av geometriske figurer er knyttet til Tales. Utvikling av astronomi førte til utviklingen av trigonometri og sfærisk trigonometri, sammen med de ledsagende beregningsorienterte teknikkene.
Aksiomatisk geometri
Euklid hadde en mer abstrakt tilnærming i sitt verk Elementer, en av de mest innflytelsesrike bøker som noensinne er skrevet. Euklid innførte visse aksiomer, eller postulater, som uttrykker primære eller selvinnlysende egenskaper hos punkter, linjer og plan. Han fortsatte å strengt utlede andre egenskaper ved matematisk resonnement. Det mest karakteristiske trekket ved Euklids tilnærming til geometri var strengheten, og den har etterhvert blitt kjent som aksiomatisk eller syntetisk geometri. Ved starten av det 19. århundre førte oppdagelsen av ikke-euklidsk geometri av Gauss, Lobatsjevskij, Bolyai og andre til en nyfunnet interesse, og i det 20. århundre brukte David Hilbert aksiomatiske resonnementer i et forsøk på å legge et moderne grunnlag for geometri.
Geometriske konstruksjoner
Klassisk geometri viet spesiell oppmerksomhet til konstruksjon av geometriske objekter som hadde blitt beskrevet på en annen måte. Tradisjonelt var de eneste instrumentene tillatt i geometriske konstruksjoner passer og linjal. Hver konstruksjon måtte også utføres på et endelig antall steg. Imidlertid viste noen problemer seg å være vanskelige eller umulige å løse bare med disse midlene, og smarte konstruksjoner som brukte parabler og andre kurver, samt mekaniske innretninger, ble funnet.
Tall i geometrien
I antikkens Hellas regnet pytagoreerne vurderte rolle i geometri. Imidlertid gjorde oppdagelsen av inkommensurable lengder som motsa deres filosofiske synspunkter, gjorde at de forlot abstrakte tall til fordel for konkrete geometriske mengder, for eksempel lengde og areal av figurer. Tallene ble gjeninnført i geometrien i form av koordinater av Descartes, som innså at studiet av geometriske figurer kan forenkles ved deres algebraisk representasjon. Detkartesiske koordinatsystem er også oppkalt etter ham. Analytisk geometri benytter algebrametoder til å besvare geometriske spørsmål, typisk ved å knytte sammen geometriske kurver og algebraiske ligninger. Disse ideene spilte en nøkkelrolle i utviklingen av kalkulus i det 17. århundre og førte til oppdagelsen av mange nye egenskaper hos kurver. Moderne algebraisk geometri møter lignende spørsmål på et langt mer abstrakt nivå.
Geometriens historie
Euklids Elementer (fra omkring 300 f.Kr.) er en av de viktigste tidlige tekstene om geometri. Her blir geometrien presentert i en ideell aksiomatisk form, som senere har blitt kjent som euklidsk geometri. Dette var sannsynligvis ikke den første læreboken i geometri, men det er den som har blitt bevart og den blir ansett som den viktigste. Helt fram til vår tid har Elementer blitt brukt som lærebok i geometri ved universiteter og høgskoler over hele verden.
Tidlig på 1600-tallet skjedde to viktige ting i utviklingen av geometrien. Den første og viktigste var utviklingen av analytisk geometri, eller geometri med koordinater og ligninger. Denne utviklingen skjedde hovedsakelig med utgangspunkt i oppdagelser gjort av René Descartes og Pierre de Fermat. Denne utviklingen var en nødvendig forutsetning for den senere utviklingen av matematisk analyse og moderne fysikk. Den andre viktige utviklingen av geometri i denne perioden var i forbindelse med det systematiske studiet av projektiv geometri, ledet av Girard Desargues. I den projektive geometrien studerer en hvordan punkter er plassert i forhold til hverandre, uten å måle avstander mellom punktene. På 1800-tallet skjedde to nye oppdagelser innenfor geometrien, som stadig har stor betydning. Det dreier seg om oppdagelsen av ikke-euklidsk geometri, og formuleringen av symmetri som et hovedfokus i Felix Kleins Erlangen-program. To av de mest kjente navnene på denne tiden var Bernhard Riemann, som særlig trakk inn verktøy fra matematisk analyse og introduserte Riemann-flater, og Henri Poincaré, grunnleggeren av algebraisk topologi og den geometriske teorien om dynamiske systemer.
Som en konsekvens av disse utviklingene i geometrien, fikk begrepet rom en mye rikere betydning. Videre fikk disse nye teoriene betydning for utviklingen av nye matematiske teorier innenfor så forskjellige områder som kompleks analyse og klassisk mekanikk.
Geometriske former
Noen geometriske objekter er:
McIntosh 5 kraftverk
C. D. McIntosh Jr kraftverk nr 5  er et oljekraftverk med tilleggsenheter for gassdrift i Polk County, delstaten Florida i det sørøstlige USA. Det har en installert produksjonskapasitet på 364 – 370 MW, fordelt på 1+1 turbiner. Dette er et av delstatens mindre fossile kraftverk målt etter installert produksjonseffekt. Anlegget ble påbegynt omkring 1999 og stod ferdig i 2002. Brenselkilden er olje eller naturgass. Operatør er energiselskapet Lakeland Electric.
Rodeo (Vidar Vang-album)
Rodeo er et musikkalbum med artisten Vidar Vang, utgitt 23. september 2002 på EMI Music Norway. Rodeo er Vidar Vangs offisielle debutalbum, og er produsert av Seasick Steve og Cato «Salsa» Thomassen. Det ble spilt inn i Juke Joint Studio på Notodden, og musikere på platen er Vidar Vang, Gaute Fredriksen, Raymond Jensen, Kenneth Simonsen, Eirik Bjarghov, Seasick Steve og Cato «Salsa» Thomassen. Rodeo ble mominert til Spellemannprisen 2003 i kategorien «Rock».
De 500 første CD-eksemplarene av Rodeo inneholdt tre bonusspor («Sailor #1», «Stay now» og «My shining night»). Rodeo ble også gitt ut i et begrenset opplag på vinyl, med to bonusspor («Rodeo» og «Rock’n roll song»).
Forsvarsministeriets Jagtbestyrer
I forbindelse med tilsynsutøvelsen skal Forsvarsministeriets Jagtbestyrer gi råd til Forsvarsministeriets eiendomsforvaltende organer om jaktvirksomhet på landområdene, og bistå med utarbeidelse av drifts- og pleieplaner.
McIntosh 3 kraftverk
McIntosh kraftverk nr 3 er et varmekraftverk i delstaten Florida i det sørøstlige USA. Det har en installert produksjonskapasitet på 594 MW, fordelt på 3 blokker / turbiner. Dette er et av delstatens mindre fossile kraftverk målt etter installert produksjonseffekt. Anlegget ble påbegynt omkring 1970 og stod ferdig i 1982. Brenselkilden er kull, fyringsolje og naturgass. Operatør er energiselskapet Lakeland Electric.
Anlegget må ikke forveksles med McIntosh 5 kraftverk som ligger på samme sted, eller med McIntosh gasskraftverk i Alabama, eller med McIntosh kraftverk i Georgia, som eies av Georgia Power.
Militærnægteradministrationen
Militærnægteradministrationen er en dansk etat under Forsvarsministeriet som har ansvar for administrasjonen av landets militærnekterordning, herunder overføring, innkalling, utstasjonering og hjemsending av militærnektere.
Stephan Schreck
Stephan Schreck (født 15. juli 1978) er en tidligere profesjonell tysk landeveissyklist.
Argentan
Geografi
Argentan er lokalisert 180 km nordøst fra Rennes, 131 km østnord for Le-Mont-Saint-Michel, 188 km sørøst for Cherbourg, 58 km sørøst for Caen, 133 km sørvest for Rouen, og 100 km nord for Le Mans.
Historie
Argentan var opprinnelig en gammel romersk by som vokste fram langs elven Orne. Byen fortsatte å vokse i løpet av middelalderen som de fleste byer som lå strategisk til ved en elv.
På Ludvig XIV av Frankrikes tid på slutten av 1600-tallet satte Jean-Baptiste Colbert nabobyen Alençon opp mot Argentan i en økonomisk konkurranse om blonder og kniplinger. Argentan ble en meget viktig by for den tradisjonelle industrien, og fikk økt religiøs betydning via et benediktinerkloster. Det ble bygd to imponerende kirker, Saint-Martin og Saint-Germain.
Under bombingen den 6. juni 1944 som gikk forut for den allierte landgangen i Normandie ble byen delvis ødelagt av amerikanske B-17 Flying Fortress bombefly. Det meste av byen ble så ødelagt i slutten av august det samme året. Den amerikanske tredje arme under kommando av general George S. Patton frigjorde Argentan etter åtte dagers hard kamp mot den tyske 9. panserdivisjon og soldater fra 2. SS panserdivisjon. Det var den amerikanske 80. infanteridivisjon som frigjorde byen om morgenen den 20. august og da var byen brent helt ned.
Befolkningsutvikling
Antall innbyggere i kommunen Argentan
Kjente personer fra Argentan
Argentan var fødestedet for:
Naziskinhead
Nazi skinhead, naziskin eller boneheads er et medlem av en høyreekstrem subkultur som utviklet seg i Storbritannia på slutten av 1970-tallet. Naziskinheads er rasistiske, antisemittiske, homofobe og innvandrerfiendtlige. Naziskins er kjent for voldelige konfrontasjoner med ikke-hvite, muslimer, jøder, homofile og venstreorientere i gateslag og politiske demonstrasjoner. De er noen ganger involvert i nasjonalistiske organisasjoner, som Det Nasjonale Folkeparti i Russland, National-Demokratische Partei i Tyskland, British National Front i Storbritannia og Danmarks Nasjonalsosialistiske Bevægelse i Danmark. Naziskins blir omtalt som boneheads av ikke-rasistiske skinheads; både som en nedsettende term og for å unngå sammenblanding av rasistiske og ikke-rasistiske skinheads.
Zhangdian
Zhangdian (kinesisk, 张店区; pinyin: Zhāngdiàn Qū) er et kinesisk bydistrikt i Zibo i provinsen Shandong i Kina.
Befolkningen anslås (2004) til 679 000.
Zhangdian er administrasjonssete for Zibo.
Lazarevac
Lazarevac (serbisk: Лазаревац) er en av de 17 bykommunene i Beograd by. Kommunen hadde 58 511 innbyggere i 2002. Navnet stammer fra Prins Lazar fra Serbia.
Leona Lorenzo
Leona Lorenzo (født 1983) fra Nesodden er en norsk pornoskuespiller, dildotester og redaktør.
Lorenzo begynte som modell for Vi Menn, men bildene herfra ble også benyttet i pornomagasinene Lek og Cocktail. Hun har også jobbet som dildotester og har deltatt i tv-programmet Outsiders på Viasat4, og er idag selv sjefredaktør for pornobladene Lek og Cocktail.
Henrik Vibskov
Henrik Vibskov (født 1972 i Kjellerup) er en dansk multikunstner, avantgarde-motedesigner og pasjonert musiker (trommeslager). Han avla eksamen som designer ved Central Saint Martins College of Art and Design i London i 2001.
Han var trommeslager for Trentemøllers verdensturné, som blant annet spilte på Hovefestivalen i 2008.
I 2001 begynte Vibskov med sitt eget merke. Under moteuken i Paris har han jevnlig separatvisninger. Henrik Vibskov er den eneste skandinaviske designeren som er med i Paris Fashion Week.
Vibskovs kolleksjoner blir solgt i 120 butikker over hele verden.
Fylkesvei 4122
Fylkesvei 4122 går mellom Heskestad og Langeland i Farsund.
Frem til 2019 hadde veien betegnelsen fylkesvei 654 (Vest-Agder).
Hæren (Norge)
Hæren er den største forsvarsgrenen i det norske Forsvaret, og har ansvar for å sikre Norges suverenitet på landjorden. Hæren stiller også soldater når Norge deltar i internasjonale operasjoner for NATO og FN.
Historie
Norge fikk en moderne hær med stående styrker først i 1628. Christian IV opprettet da det nye norske forsvaret, i forbindelse med flere reformer. Viktige foranledninger var at den norske bondehæren nektet å gå inn i Sverige under Kalmarkrigen, samt trusselen om tysk invasjon av Norge etter at Christian hadde kjempet mot tyske styrker i krigen i 1627.
Organisering av den første hæren
Den norske hæren som ble opprettet iht. Christian IVs «krigsordinants» av 18. januar 1628, og ble organisert som en vernepliktshær med fem regimenter:
I tillegg ble det opprettet tre fähnlein (fenniker = kompanier):
Videre ble det etablert 14 borgerkompanier som skulle forsvare byene og kjøpstedene. Totalt bestod denne hæren av 6 243 mann.
Hærens innsats
I 1808 ble Norge angrepet av Sverige, men norske styrker under ledelse av Christian August drev svenskene tilbake.
I 1814 var norske offiserer godt representert på Eidsvold. Det ble vedtatt at Norge skulle ha en vernepliktshær, etter moderne prinsipper. 2 000 av mannskapene var vervet; resten tas inn via allmenn verneplikt. I 1814 rykket svenske styrker igjen inn i Norge. De norske styrkene greide ikke å drive dem tilbake. Motstanden var likevel så betydelig for svenskene at de oppga å ta Norge som et territorium, og gikk med på en forhandlingsløsning som endte med at Norge inngikk en personalunion med Sverige. Etter unionsstiftelsen ble den norske hæren halvert, og øvingsnivået ble redusert til rundt 20 % av tidligere.
I 1905, rundt unionsoppløsningen, ble både norske og svenske styrker mobilisert på hver sin side av riksgrensen. I forkant av konflikten hadde hæren blitt kraftig rustet opp med både festningsanlegg, mitraljøser og hurtigskytende kanoner. Den norske hæren stilte med 18 000 mann på Østlandet og 4 000 i Trøndelag. Sett i forhold til andre land har aldri Norge hatt en sterkere hær enn i 1905. Unionsoppløsningen gikk fredelig for seg, og det kom ikke til noen trefninger mellom de to sidene.
Under kampene i Norge i 1940 stilte Hæren med til sammen 40–50 000 mann. I de senere kampene i Nord-Norge var det rundt 8–10 000 mann igjen. En ny norsk hær ble etablert i utlandet, men fikk lite ressurser og hadde knapt 4 000 mann ved krigens slutt. Den første stridsvogn bestilt av det norske forsvaret var Landsverk L-120 i 1936.
Etter krigen stilte Hæren med mannskaper til Tysklandsbrigaden, og ble omorganisert for å tilpasse seg medlemskap i NATO. Ti år etter krigen besto Hæren av en stående brigade og ti mobiliseringsbrigader. Ved den kalde krigen var Hæren en garantist for at Norge kan opprettholde sine internasjonale forpliktelser overfor Nato og FN ved internasjonale operasjoner. s slutt ble Hæren bygget ned, og består i dag av rundt 9 500 mann, og har ikke lenger noen ambisjon om invasjonsforsvar.
Lom (elv)
Lom (bulgarsk: Лом, latin: Almus) er en elv nordvest i Bulgaria. Elven er en sideelv til Donau fra høyre og munner ut ca 1 km øst for sentrum av byen Lom.
Hæren (Norge)
Dagens organisasjon
Se også Tidligere norske militæravdelinger
Lom (elv)
Lom har sitt utspring ved foten av Midžor (2 168 m), som er den høyeste fjelltoppen i de vestre Balkanfjellene, ved grensen til Serbia. Elven passerer landsbyene Gorni Lom, Dolni Lom, Sredogriv, Falkovets, Ruzhintsi, Drazhintsi, Belo Pole, Roglets, Drenovets, Topolovets, Knyazheva Mahala, Kriva Bara, Vasilovtsi, Staliyska Mahala, Traykovo, samt tre bydeler i byen Lom : Momin Brod, Dalgoshevtsi og Golintsi.
Hæren (Norge)
Dagens organisasjon
Hæren består av et antall avdelinger, ledet av en avdelingssjef. Disse er underlagt sjef Hæren, som formelt og i praksis styrer avdelingene.
I tillegg er også Krigsskolen (på Linderud leir), og Hærens befalsskole underlagt sjef Hæren.
Eksterne lenker
צבא נורבגיה
Spending Time with Morgan
Spending Time with Morgan er et musikkalbum med Ane Brun. Det kom i 2003.
Konsistorium
Et konsistorium er et formelt møte for kardinalskollegiet i Den katolske kirke. De holdes normalt i Vatikanet når det er nødvendig for paven å sammenkalle kardinalene for å rådføre seg om viktige saker.
Kreering av kardinaler
Ettersom kreering av nye kardinaler skal skje i kollegiets nærvær, skjer dette ved konsistorier. Navnene på de nye kardinalene blir normalt publisert på forhånd, og den enkelte får da status som kardinalelekt. Først ved konsistoriet blir de kardinaler, og dersom en pave dør mellom annonseringen av navnene og konsistoriet er ikke utnevnelsen bindende.
Den nye kardinalen skal helst være til stede ved konsistoriet, men dersom dette ikke er praktisk mulig er det ikke nødvendig for innsettelsens gyldighet. De som er til stede får overrakt ring, rød kalott og biretta (firkantet hatt). Tidligere fikk de også en bredbremmet, rød hatt med dusker, den såkalte galerum rubru, men denne ble avskaffet som formelt tegn på kardinalsverdigheten av Paul VI i 1967. De som ønsker en slik hatt må nå selv gå til anskaffelse av den.
Ved konsistoriet blir de nye kardinalenes titularkirker og deres rang innen kardinalskollegiet annonsert. De tar så disse kirkene i besittelse, noe som er en rent seremoniell handling, på et senere tidspunkt.
Margit Hansens gate (Oslo)
Margit Hansens gate (3–5) er en liten gate på Grønland i Bydel Gamle Oslo som går fra Grønlandsleiret til Rubina Ranas gate. Gatenavnet ble vedtatt 27. januar 2006, med undertekst «Arbeiderjente fra Grønland». Gaten er nyopparbeidet i forbindelse med sanering og nybygging og er anlagt som gågate, med bom som hindrer biltrafikk til og fra Grønlandsleiret.
McManus kraftverk
McManus kraftverk er et varmekraftverk med enheter for oljefyring i Glynn County, delstaten Georgia i det sørøstlige USA. Det har en installert produksjonskapasitet på totalt 597 MW, fordelt på 115 MW i 2 dampturbiner installert 1952–59, samt 10 gassturbiner på 482 MW installert 1964–72. Eier er Georgia Power, et heleid datterselskap av Southern Company.
Borhammer
Borhammer er en type spesialisert boremaskin med en stempelmekanisme slik at man kan bore hull og meisle i mineralske materialer som stein og betong. Borhammere er mer effektive og mer behagelige å bruke enn sammenlignbare slagboremaskiner (som istedet bruker en clutchmekanisme).
Mekanisme
Mekanismen har et slagverk som slår på den enden av boret som er festet i maskinen slik at borets skjær hamrer i stykker materialet det bores eller meisles i. Under boring driver maskinen boret rundt. Rotasjonen kan skrus av på maskiner som kan benyttes til meisling.
På en del mindre maskiner kan slagverket skrus av slik at maskinen kan benyttes til boring i metall og tre.
Varianter
Meiselhammere, også kalt slaghammere eller for store maskiner brekkhammere, er maskiner som kun benyttes til meisling. Disse har ikke rotasjonsmekanisme.
Bortyper
Borhammere benytter hammerbor og -meisler med spesialutviklede tanger: Til borhammere (som har stempelmekanisme) er SDS og SDS Plus er vanligste type bor. Borhammeren har da et SDS-feste (istedet for kjoks) som passer med innfestningen på SDS-boret.
Slagboremaskiner (som har clutch) bruker derimot vanligvis tradisjonelle bor med sylindrisk innfestning. SDS-bor kan i noen tilfeller også brukes på slagboremaskiner med vanlig kjoks gitt at gripepartiet på kjoksen er langt nok til at kjoksen kan gripe rundt det sylindriske partiet på SDS-boret. Dersom kjoksen derimot er for kort vil det bli kast på boret, og oppsettet vil dermed være uegnet til å bore.
Sikkerhet
Borhammere (og slagboremaskiner) er kraftige maskinverktøy, og de effektive maskinene har høye jouletall (avgir mye energi i arbeidsstykket). Den store energien i disse maskinene kan medføre fare når boret setter seg fast. Dette kan for eksempel skje dersom man borer i betong og treffer på armering, treffer på sprekker eller lagsjikter i stein, med mer. Maskinen vil da få en kraftig rotasjon og kan føre til skader på håndledd, samt tomler, albuer og annet som måtte være i veien hvis håndtaket slår mot en vegg eller lignende. Enkelte modeller har ulike varianter av rotasjonsstopp, en automatisk mekanisme som kobler av motoren i disse tilfellene hvor man får såkalt tilbakeslag (kickback). Disse sikkerhetsmekanismene fungerer imidlertid ikke alltid, og man bør derfor påse å ha en sikker arbeidsstilling i tilfelle boret skulle sette seg fast.
Paul Gruda Koht
Paul Gruda Koht (født 7. desember 1913 i Bærum, død 26. mars 2002 i Oslo ) var en norsk diplomat. Han var Norges ambassadør i Washington, D.C. 1958-62, Bonn 1963-68, London 1968-75 og København 1975-82. Da Norge ble invadert i april 1940 befant han seg i Lofoten og reiste til London hvor regjeringen senere opprettet eksil. Fra London reiste han i 1941 til legasjonen i Tokyo hvor han ankom en måned før Pearl Harbour. Norge brøt de diplomatiske forbindelsene med Japan og diplomatene ble utvist. De norske diplomatene reiste med norske skip og Koht kom til USA i 1942. Resten av krigen var han sekretær og visekonsul i New York, og kom tilbake til i Norge i 1946 etter å ha organisert repatrieringen fra USA.
Koht var sønn av professor og utenriksminister Halvdan Koht og Karen Grude Koht. Han var bror til Åse Gruda Skard.
Hispania
Hispania var det romerske navnet på Den iberiske halvøy det som er de moderne statene Portugal og Spania. Under den romerske republikk var Hispania inndelt i to provinser: Hispania Citerior og Hispania Ulterior. I løpet av principatet ble Hispania Ulterior delt inn i to nye provinser, Baetica og Lusitania, mens Hispania Citerior fikk nytt navn og ble kalt for Tarraconensis. Deretter ble den vestlige delen av Tarraconensis delt opp, først som Hispania Nova, senere omdøpt til Callaecia (eller Gallaecia), hvilket er dagens Galicia.
Fra keiser Diokletians tetrarkiet i tiden 284 e.Kr. og framover, ble den sørlige delen av det gjenværende Tarraconensis på nytt oppdelt som Carthaginensis, og antagelig deretter også øyene Balearene og alle de resulterende provinsene ble dannet til et sivilt bispedømme under vicarius for Hispaniæ. Navnet Hispania ble også benyttet for perioden med vestgotisk styre. Det moderne navnet Spania er avledet fra det romerske navnet Hispania.
Hispania ble erobret under Romerrikets republikanske periode og integrert i riket under keiserriket.
Etymologi
Opphavet til ordet Hispania er meget omdiskutert og bevis for de ulike spekulasjonene er i stor grad preget av hva det mest ligner på, noe som sannsynligvis er tilfeldigheter, og ofte preget av tvilsomme bevis for understøttelsen av de lingvistiske teoriene. De mer holdbare teoriene er som følger.
En teori hevder at det kan være av punisk (kartagisk) avledning, fra det fønikiske språket i oldtidsriket Kartago. Særskilt kan det være avledet fra et punisk beslektede ord av hebraiske אי-שפניא (i-shfania) i betydningen «øya til hyraks», eller «øya med harene/kaninene». Fønikisk/punisk og hebraisk er begge kanaanittiske språk og derfor nært beslektet. Andre teorier har avledet ordet fra fønikiske span i betydningen «skjult», og gjør det indikerende, «et skjult», det vil si «et fjernt» i betydningen «et fjerntliggende land».
En annen teori, foreslått av etymologisten Eric Partridge i hans verk Origins: A Short Etymological Dictionary of Modern English (1958), er at det er avledet fra iberisk og at det kan bli funnet i det førromerske navnet for Sevilla, Hispalis, som sterkt antyder at et oldtidsnavn for landet *Hispa, et iberisk eller keltiberisk rotord med en betydning som nå er gått tapt. Isidor av Sevilla mente at Hispania kunne være avledet fra Hispalis.
Hispalis kan alternativt være avledet fra gresk Heliopolis («solens by», men ytterligere en teori er at det er avledet fra fønikiske span, «lavland», i henhold til Manuel Pellicer Catalán, Hispania ble også kalt for Hesperia Ultima, i betydningen «det ytterste [vestlige] land» av romerske skribenter som skrev på gresk, ettersom Hesperia allerede var benyttet av greske skribenter for å henvise til Den italienske halvøya.
En annen teori hevder at navnet kan være avledet fra Ezpanna, det baskiske ordet for «grense» eller «kant», således indikere et sted eller område som lengst unna.
I løpet av antikken og middelalderen var det en populær sjanger å avlede et stedsnavn til en eponymisk helt, den som ga navn til et sted, så også med Hispania som ble tilskrevet en helt ved navn Hispan, omtalt for første gang av den romerske historikeren Gnaeus Pompeius Trogus på 100-tallet f.Kr. i hans verk Historiæ Philippicæ.